กระทรวงสาธารณสุข ให้โรงพยาบาล 699 แห่ง ในพื้นที่เสี่ยงภัยแล้ง เฝ้าระวังสถานการณ์น้ำ เตรียมแผนการใช้น้ำและแผนรับมือผลกระทบสุขภาพจากภัยแล้ง
กระทรวงสาธารณสุข ให้โรงพยาบาล 699 แห่ง ในพื้นที่เสี่ยงภัยแล้ง เฝ้าระวังสถานการณ์น้ำ เตรียมแผนการใช้น้ำและแผนรับมือผลกระทบสุขภาพจากภัยแล้งนพ.สุขุม กาญจนพิมาย ปลัดกระทรวงสาธารณสุข เปิดเผยว่า กำชับให้สำนักงานสาธารณสุขจังหวัดและโรงพยาบาลในพื้นที่เสี่ยงขาดแคลนน้ำอุปโภคบริโภค 699 แห่ง ใน 54 จังหวัด ที่สำรวจไปเมื่อปลายเดือนมกราคม 2563 ติดตามสถานการณ์น้ำ เตรียมพร้อมรับมือด้วยการตรวจสอบระบบการจ่ายน้ำ ถังพักน้ำและระบบสำรองน้ำให้พร้อมใช้กรณีขาดส่งน้ำได้ 3 วัน พรัอมลดปริมาณการใช้น้ำประปาที่ไม่จำเป็น จัดทำระบบรีไซเคิลน้ำ รวมทั้งประสานหน่วยงานในท้องถิ่น จัดหาแหล่งน้ำสำรอง หรือขุดเจาะบ่อบาดาลและตรวจคุณภาพน้ำก่อนนำไปใช้ ในช่วงภัยแล้งให้ประกาศมาตรการประหยัดน้ำ โดยขอความร่วมมือเจ้าหน้าที่และผู้รับบริการช่วยกันประหยัดน้ำ เพื่อให้มีน้ำเพียงพอ ไม่กระทบต่อการให้บริการให้สถานพยาบาล เช่นเดียวกับที่โรงพยาบาลสุรินทร์ เคยรับมือภัยแล้งเมื่อปีก่อน โดยการขุดเจาะบ่อบาดาล 8 บ่อ สามารถผลิตน้ำได้วันละ 800,000 ลิตร – 1 ล้านลิตรต่อวัน เพียงพอต่อการให้บริการประชาชน นอกจากข้อห่วงปริมาณน้ำเพื่อให้พอบริการประชาชนในแต่โรงพยาบาลแล้ว ยังห่วงโรคพบบ่อยในช่วงภัยแล้ง เช่น โรคอุจจาระร่วง โรคอาหารเป็นพิษ โรคพิษสุนัขบ้าด้วย ซึ่งได้สั่งการสำนักงานสาธารณสุขจังหวัด เร่งประชาสัมพันธ์ให้ความรู้แก่ประชาชนเพิ่มความระมัดระวังในเรื่องความสะอาดของอาหาร น้าดื่ม ภาชนะใส่อาหาร การใช้ส้วมที่สะอาดถูกสุขลักษณะ จัดทีมสอบสวนเคลื่อนที่เร็วสอบสวนควบคุมโรคในพื้นที่ และพิจารณาจัดหน่วยแพทย์เคลื่อนที่บรรเทาทุกข์ออกให้บริการรักษาพยาบาล